钦定古今图书集成/明伦汇编/氏族典/第421卷 > 《廖用贤尚友录》 > 尹民兴
## 钦定古今图书集成/明伦汇编/氏族典/第421卷 > 《廖用贤尚友录》 > 尹民兴

按《明外史吴应箕传》：“尹民兴，字宣子。崇祯初，举进士，
历知宁国、泾二县。除奸釐蠹，有神明之称。行取入都，
为陈起新所讦，谪福建按察司检校。十五年，疏陈时
务十四事。帝喜，召为职方主事，擢郎中。周延儒出督
师，命从军赞画。延儒被谴下，民兴吏除名，久之始释。
福王立，起故官。寻谢病归，流寓泾县。南京失，与诸生”
赵初浣等据城。大兵攻破城，《初浣》死之；民兴走免；唐
王以为御史。事败归，卒于家。